*****

ΑΠΟΦΑΣΗ αριθ. 194/88/ΕΚΑΧ ΤΗΣ ΕΠΙΤΡΟΠΗΣ

της 6ης Ιανουαρίου 1988

που παρατείνει το σύστημα επιτήρησης και ποσοστώσεων παραγωγής ορισμένων προϊόντων για τις επιχειρήσεις της βιομηχανίας σιδήρου και χάλυβα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως τα άρθρα 47 και 58,

Εκτιμώντας ότι:

1. Η κατάσταση της αγοράς για ορισμένες κατηγορίες προϊόντων σιδήρου και χάλυβα έχει μεταβληθεί

Το σύστημα ποσοστώσεων για προϊόντα σιδήρου και χάλυβα το οποίο άρχισε να λειτουργεί την 1η Οκτωβρίου 1980 κατ' εφαρμογή του άρθρου 58 της συνθήκης ΕΚΑΧ έδωσε στη βιομηχανία σιδήρου και χάλυβα της Ευρωπαϊκής Κοινότητας τη δυνατότητα να αναδιαρθρωθεί σταδιακά.

Η βελτίωση της κατάστασης κατέστησε δυνατόν να εξαιρεθούν από το σύστημα ποσοστώσεων οι επενδεδυμένες λαμαρίνες της κατηγορίας Ιδ και οι επενδεδυμένες λαμαρίνες της κατηγορίας Ιγ. Όσον αφορά το χονδρόσυρμα της κατηγορίας IV και τους εμπορικούς χάλυβες της κατηγορίας VI που έχουν υποστεί έλαση, καθώς και τις ράβδους οπλισμού σκυροδέματος της κατηγορίας V που έχει ήδη απελευθερωθεί, η τεχνική της παραγωγής των προϊόντων αυτών βρίσκεται σε πλήρη εξέλιξη υπό την έννοια ότι διευρύνεται ολοένα η τάση χρησιμοποίησης ηλεκτρικών μέσων έλασης. Η διατήρηση των εν λόγω προϊόντων στο σύστημα ενέχει τον κίνδυνο να παρεμποδιστεί η εξέλιξη αυτή. Οι περισσότεροι από τους ενδιαφερόμενους για τα σχετικά προϊόντα παραγωγοί δεν βρίσκονται σε κατάσταση κρίσης. Συνεπώς πρέπει να εξαιρεθούν από το σύστημα των ποσοστώσεων.

Οι διαρθρωτικές μεταβολές που έχουν επέλθει στη βιομηχανία σιδήρου και χάλυβα κατά τη διάρκεια των τελευταίων ετών καθιστούν επίσης περιττή τη διατήρηση στο σύστημα των ποσοστώσεων των αρχικών προϊόντων που ανήκουν στις κατηγορίες Ια και Ιβ που προορίζονται για επανέλαση ή μεταποίηση σε άλλες επιχειρήσεις της Κοινότητας, και μάλιστα σε βαθμό ακόμη μεγαλύτερο εφόσον το σύστημα επιτήρησης συνεχίζει να εφαρμόζεται για τα εν λόγω προϊόντα.

Παρά το γεγονός ότι η Επιτροπή διαπιστώνει πως υφίσταται ακόμη πλεόνασμα παραγωγικής ικανότητας όσον αφορά τις γραμμές φαρδιών ταινιών θερμής έλασης, η κατάσταση στους ρόλους θερμής έλασης (κατηγορία Ια) και τους ρόλους ψυχρής έλασης (κατηγορία Ιβ) κρίνεται γενικά ικανοποιητική στην παρούσα συγκυρία. Εντούτοις, σε περίπτωση άμεσης επιστροφής στους κανόνες της αγοράς, υπήρχε κίνδυνος εξαιρετικά απότομης μείωσης των τιμών. Συνεπώς φαίνεται ότι δικαιολογείται η διατήρηση των ανωτέρω προϊόντων επί δύο ακόμη τρίμηνα στο σύστημα ποσοστώσεων σε συνδυασμό με χαλάρωση των ποσοστώσεων το δεύτερο τρίμηνο ώστε να προετοιμάζεται, μετά τις 30 Ιουνίου 1988, η απελευθέρωση, την οποία η Επιτροπή θεωρεί αναγκαία υπό τις σημερινές συνθήκες της αγοράς.

Όσον αφορά τα προϊόντα των κατηγοριών ΙΙ (λαμαρίνες quarto) και ΙΙΙ (δοκίδες), η αγορά, παρά τις κάποιες βελτιώσεις, παραμένει πάντοτε εξαιρετικά άτονη ενώ, σε σχέση με το σύνολο παραγωγής για καθεμία από τις κατηγορίες αυτές, τα πλεονάσματα παραγωγικής ικανότητας είναι ακόμη αναλογικά μεγάλα.

2. Ειδική περίπτωση των μικρών επιχειρήσεων (άρθρο 4)

Η παραγωγή προϊόντων σιδήρου και χάλυβα κατηγοριών Ια, Ιβ, ΙΙ και ΙΙΙ γινόταν πάντοτε κυρίως από τις μεγάλες καθετοποιημένες επιχειρήσεις. Εντούτοις υπάρχουν μερικοί μικροί παραγωγοί που επεξεργάζονται τα εν λόγω προϊόντα. Η παραγωγή τους είναι οριακή και συχνά εξειδικευμένη, ενώ ελάχιστα επηρεάζει την αγορά. Φαίνεται συνεπώς σκόπιμο να εξαιρεθούν οι επιχειρήσεις αυτές από το σύστημα των ποσοστώσεων, αυξάνοντας την ολική παραγωγή αναφοράς κάτω της οποίας μια επιχείρηση εξαιρείται από το σύστημα των ποσοστώσεων.

Εντούτοις, για να αποφευχθεί το ενδεχόμενο παραγωγής και παράδοσης στην αγορά από επιχειρήσεις εκτός συστήματος ποσοστώσεων ποσοτήτων που μπορούν να προκαλέσουν διαταραχές, το όριο παραγωγής υπεράνω του οποίου μία επιχείρηση επανεντάσσεται στο σύστημα ποσοστώσεων πρέπει να καθοριστεί σε επίπεδο επαρκώς χαμηλό.

3. Μονοπαραγωγοί (άρθρο 6)

Η παραγωγή ορισμένων επιχειρήσεων είναι περιορισμένη ή εντονότατα συγκεντρωμένη σε μία μόνο κατηγορία προϊόντων, πράγμα που τις καθιστά ιδιαίτερα ευαίσθητες στις επιδράσεις του συστήματος. Οι επιχειρήσεις αυτές δεν έχουν ιδίως επιτύχει να επωφεληθούν από τροποποιήσεις αναφορών λόγω ανταλλαγών, παραχωρήσεων και προσαρμογών που χορηγούνται από την Επιτροπή. Όταν η σχετική τους θέση υποβαθμίζεται, λόγω τροποποιήσεων που επέρχονται στις αναφορές των άλλων επιχειρήσεων στο πλαίσιο της απόφασης αριθ. 3485/85/ΕΚΑΧ της Επιτροπής (1), πρέπει να την επαναφέρουν στο επίπεδο που βρισκόταν το πρώτο τρίμηνο του 1986.

4. Επιχειρήσεις υπό πτώχευση ή πτωχευτικό συμβιβασμό (άρθρο 8)

Όταν η παραγωγική δραστηριότητα εταιρείας υπό πτώχευση, πτωχευτικό συμβιβασμό ή παρόμοιο καθεστώς συνεχίζεται, παραδείγματος χάρη από τον σύνδικο ή τον νέο αγοραστή της εταιρείας, χωρίς να επέλθει αναδιάρθρωση η οποία είναι εντούτοις αναγκαία, η εταιρεία έχει το πλεονέκτημα να απαλλάσσεται από ολόκληρο ή μέρος του παθητικού παρ' ό,τι η αγορά δεν έχει εξυγιανθεί με απομάκρυνση μέσων παραγωγής που υποτίθεται ότι δεν είναι αποδοτικά. Δημιουργώντας τη δυνατότητα μείωσης των αναφορών της επιχείρησης, η προβλεπόμενη διάταξη έχει σαν αντικείμενο να δοθούν κίνητρα αναδιάρθρωσης της επιχείρησης, πράγμα που είναι προς το συμφέρον της ευρωπαϊκής βιομηχανίας σιδήρου και χάλυβα αλλά επίσης και προς το συμφέρον της ίδιας της επιχείρησης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Ι. Σύστημα επιτήρησης

Άρθρο 1

Καθιερώνεται σύστημα επιτήρησης της παραγωγής και των παραδόσεων ορισμένων προϊόντων των κατηγοριών I, II, III, IV, V και VI και ορισμένων παραγώγων προϊόντων της κατηγορίας Ι. Οι κατηγορίες αυτές, οι οποίες περιλαμβάνουν όλες τις ποιότητες χάλυβα και όλες τις επιλογές, είναι οι ακόλουθες:

1.2 // κατηγορία Ι: // ρόλοι και φύλλα ελασματοποιηθέντα εν θερμώ σε σειρές ειδικών ελάστρων, // κατηγορία ΙΙ: // λαμαρίνες quarto και μεγάλα πλατέα, // κατηγορία ΙΙΙ: // βαρείς μορφοχάλυβες, // κατηγορία IV: // χονδρόσυρμα, // κατηγορία V: // ράβδοι οπλισμού σκυροδέματος, // κατηγορία VI: // εμπορικοί χάλυβες (aciers marchands).

Τα παράγωγα της κατηγορίας Ι περιλαμβάνουν τα ακόλουθα προϊόντα:

κατηγορία Ια

- φαρδιές ταινίες θερμής ελάσεως για άμεση χρήση ή για εξαγωγή,

- φαρδιές ταινίες θερμής κατηγορίας ελάσεως για επανέλαση ή για άλλου είδους κατεργασία σε άλλες επιχειρήσεις της Κοινότητας,

- λαμαρίνες μέσου πάχους και χονδρές λαμαρίνες πάχους 3 mm και άνω, λαμβανόμενες δια κοπής των φαρδιών ταινιών θερμής ελάσεως,

- φύλλα και ταινίες θερμής ελάσεως για την κατασκευή σωλήνων πλάτους κάτω των 600 mm·

κατηγορία Ιβ

- λαμαρίνες ψυχρής ελάσεως σε φύλλα ή σε ρόλους, πάχους κάτω των 3 mm,

- λαμαρίνες ψυχρής ελάσεως σε φύλλα ή σε ρόλους, πάχους 3 mm και άνω,

- λαμαρίνες θερμής ελάσεως σε φύλλα, πάχους κάτω των 3 mm,

- λαμαρίνες ψυχρής ή θερμής ελάσεως, για την κατασκευή προϊόντων των κατηγοριών Ιγ και Ιδ σε άλλες επιχειρήσεις της Κοινότητας·

κατηγορία Ιγ

- λαμαρίνες γαλβανισμένες εν θερμώ σε φύλλα ή σε ρόλους,

- λαμαρίνες γαλβανισμένες για την κατασκευή προϊόντων της κατηγορίας Ιδ σε άλλες επιχειρήσεις της Κοινότητας·

κατηγορία Ιδ

έτερα επενδεδυμένα πλατέα προϊόντα.

Ο λεπτομερής κατάλογος των προϊόντων περιέχεται στο παράρτημα Ι, εκτός από τον κατάλογο των προϊόντων για τις ισπανικές και πορτογαλικές επιχειρήσεις, ο οποίος περιέχεται στο παράρτημα ΙΙΙ.

Άρθρο 2

1. Οι επιχειρήσεις οφείλουν να δηλώνουν στην Επιτροπή κάθε μήνα, από τον Ιανουάριο 1988, την παραγωγή τους και τις παραδόσεις των προϊόντων που αναφέρονται στο άρθρο 1. Οι δηλώσεις αυτές πρέπει να αποστέλλονται στην Επιτροπή το αργότερο δέκα εργάσιμες ημέρες μετά το τέλος του μήνα και πρέπει να καταρτίζονται σύμφωνα με τα έντυπα τα οποία παρατίθενται στο παράρτημα ΙΙ, εκτός από τις δηλώσεις των ισπανικών και πορτογαλικών επιχειρήσεων, οι οποίες πρέπει να καταρτίζονται σύμφωνα με τα υποδείγματα που περιέχονται στο παράρτημα IV.

2. Οι επιχειρήσεις που πραγματοποιούν παραδόσεις προϊόντων μιας ή περισσότερων κατηγοριών που υπόκεινται στο σύστημα ποσοστώσεων του άρθρου 58 της συνθήκης προς άλλες επιχειρήσεις σιδήρου και χάλυβα που δεν υπόκεινται στο σύστημα ποσοστώσεων για τις ίδιες κατηγορίες προϊόντων υποχρεούνται, κατά παρέκκλιση από τις επεξηγηματικές σημειώσεις του παραρτήματος ΙΙ, να δηλώνουν οι ίδιες τις εν λόγω παραδόσεις, οι οποίες καταλογίζονται στις ποσοστώσεις αυτών των ίδιων επιχειρήσεων.

3. Κατά την άσκηση των ελέγχων που προβλέπονται στο άρθρο 3, οι επιχειρήσεις οφείλουν να θέτουν στη διάθεση των υπαλλήλων και των εντεταλμένων της Επιτροπής αντίγραφο της μηνιαίας δηλώσεώς τους, καθώς και την κατανομή της παραγωγής σε τόνους κατά εργοστάσιο.

4. Οι επιχειρήσεις υποχρεούνται να τηρούν, για κάθε εργοστάσιο, αριθμημένο πρωτόκολλο περί της παραγωγής και των ημερήσιων και μηνιαίων παραδόσεων, σύμφωνα με τα έντυπα που αναφέρονται στο παράρτημα ΙΙ.

Το πρωτόκολλο αυτό πρέπει να βρίσκεται σε κάθε εργοστάσιο και να τίθεται στη διάθεση των υπαλλήλων και των εντεταλμένων της Επιτροπής.

5. Νοείται ως μία και μόνη επιχείρηση, κατά την έννοια της παρούσας απόφασης, ομάδα συγκεντρωμένων επιχειρήσεων κατά την έννοια του άρθρου 66 της συνθήκης, ακόμα και όταν οι εν λόγω επιχειρήσεις είναι εγκαταστημένες σε διαφορετικά κράτη μέλη.

Άρθρο 3

1. Η Επιτροπή εξασφαλίζει τη διαχείριση του συστήματος επιτήρησης. Ελέγχει επιτόπου το αρκιβές των δηλώσεων και των πληροφοριών που αναφέρονται στο άρθρο 2. Η Επιτροπή είναι δυνατόν να επικουρείται από ανεξάρτητους οργανισμούς ή από εμπειρογνώμονες. Το βιομηχανικό απόρρητο των επιχειρήσεων πρέπει να διασφαλίζεται.

2. Το έγγραφο της εντολής που ανατίθεται στους ελεγκτές πρέπει να παραπέμπει στην παρούσα απόφαση και στις δηλώσεις των επιχειρήσεων τις οποίες είναι επιφορτισμένοι να ελέγχουν. Οι επιχειρήσεις υποχρεούνται να επιτρέπουν τους ελέγχους αυτούς χωρίς να είναι αναγκαίο να εκδοθεί απόφαση για καθεμιά από αυτές.

3. Στις επιχειρήσεις που δεν τηρούν τις υποχρεώσεις οι οποίες απορρέουν από το άρθρο 2 και το άρθρο 3 παράγραφος 2, ή παρέχουν ψευδείς πληροφορίες, επιβάλλονται τα πρόστιμα και οι χρηματικές ποινές που προβλέπονται στο άρθρο 47 της συνθήκης.

ΙΙ. Σύστημα ποσοστώσεων της παραγωγής

Άρθρο 4

1. Καθιερώνεται σύστημα ποσοστώσεων παραγωγής για τις κατηγορίες Ια, Ιβ, ΙΙ και ΙΙΙ για όλες τις ποιότητες και όλες τις επιλογές χάλυβα.

2. Όσον αφορά τις κατηγορίες Ια, Ιβ, ΙΙ και ΙΙΙ, εξαιρούνται τα ακόλουθα προϊόντα:

- οι ειδικοί κεκραμένοι χάλυβες, εκτός από τους λεπτόκοκκους και συγκολλήσιμους χάλυβες κατασκευών με υψηλό όριο ελαστικότητας (του τύπου sonderbaustahl),

- το τροχαίο υλικό,

- οι χαλυβοπάσσαλοι,

- τα υποστηρίγματα ορυχείων,

- και, εφόσον προσκομίζεται απόδειξη ότι πράγματι υφίστανται μεταποίηση στην Κοινότητα, τα υλικά τα οποία προορίζονται για την παραγωγή στην Κοινότητα:

- προϊόντων επανέλασης της κατηγορίας Ιβ,

- συγκολλημένων σωλήνων διαμέτρου άνω των 406,4 mm,

- λευκοσιδήρου (συμπεριλαμβανομένου και του μελανοσιδήρου και του TFS),

- μαγνητικών λαμαρίνων περιεκτικότητας σε πυρίτιο 1 % και άνω,

- παράγωγων προϊόντων των κατηγοριών Ιγ και Ιδ.

3. Με την επιφύλαξη των υποχρεώσεων όσον αφορά την πληροφόρηση και τους ελέγχους που προβλέπονται από την παρούσα απόφαση δεν υπόκεινται στο σύστημα ποσοστώσεων οι επιχειρήσεις των οποίων η ετήσια παραγωγή αναφοράς που αναφέρεται στο άρθρο 6 δεν υπερβαίνει τους 200 000 τόνους για το σύνολο των κατηγοριών που υπόκεινται στο σύστημα ποσοστώσεων. Για τις επιχειρήσεις που παράγουν προϊόντα μόνο κατηγορίας ΙΙΙ, αυτό το κατώτατο όριο είναι 100 000 τόνοι.

4. Εντούτοις, αν η παραγωγή μιας επιχείρησης υπερβεί κατά τη διάρκεια ενός τριμήνου τους 25 000 τόνους, η επιχείρηση υπόκειται στο σύστημα ποσοστώσεων από την αρχή του επόμενου τριμήνου. Για τις επιχειρήσεις που παράγουν μόνο προϊόντα κατηγορίας ΙΙΙ, αυτό το κατώτατο όριο είναι 12 500 τόνοι.

Στην περίπτωση αυτή, η Επιτροπή της καθορίζει τις παραγωγές αναφοράς βάσει της παραγωγής των δώδεκα καλύτερων ημερολογιακών μηνών της περιόδου μεταξύ Ιουλίου 1982 και του τελευταίου μήνα πριν από το τρίμηνο καθορισμού των ποσοστώσεων.

Αν, κατά την περίοδο αυτή, οι παραγωγές μιας επιχείρησης δεν καλύπτουν τουλάχιστον δώδεκα αντιπροσωπευτικούς μήνες, ο υπολογισμός της ετήσιας παραγωγής αναφοράς γίνεται βάσει του μέσου όρου των διαθέσιμων αντιπροσωπευτικών μηνών.

Οι παραγωγές χρησιμοποιούνται για τον καθορισμό των αντίστοιχων παραγωγών αναφοράς, προσφεύγοντας στο ποσοστό μειώσεως των σχετικών τριμήνων.

Οι διατάξεις αυτές εφαρμόζονται επίσης για τις επιχειρήσεις που θέτουν εκ νέου σε λειτουργία εγκαταστάσεις, μετά από πλήρη παύση της δραστηριότητάς τους στον τομέα σιδήρου και χάλυβα, η οποία είχε σαν επακόλουθο την αναστολή των ποσοστώσεων.

Στην περίπτωση που η παραγωγή μιας επιχείρησης υπερβαίνει τα όρια που προβλέπονται στην παράγραφο 4 συνεπεία μιας επένδυσης που δεν έχει δηλωθεί ή για την οποία έχει εκδοθεί δυσμενής γνώμη, η επιχείρηση υπόκειται στο σύστημα και καθορίζονται γι' αυτήν ποσοστώσεις οι οποίες ανταποκρίνονται στα όρια που αναφέρονται στο άρθρο 5 παράγραφος 2.

Άρθρο 5

1. Η Επιτροπή καθορίζει, ανά τρίμηνο, για κάθε επιχείρηση τις ποσοστώσεις παραγωγής και το τμήμα των ποσοστώσεων αυτών που είναι δυνατόν να διατεθεί στην κοινή αγορά:

- βάσει των παραγωγών και ποσοτήτων αναφοράς που αναφέρονται στο άρθρο 4 παράγραφος 4 και στο άρθρο 6,

- εφαρμόζοντας σ' αυτές τις παραγωγές και ποσότητες αναφοράς τα ποσοστά μειώσεως που αναφέρονται στο άρθρο 8.

2. Λαμβανομένων υπόψη των ορίων που καθορίζονται στο άρθρο 4 παράγραφος 3, η Επιτροπή, αν είναι ανάγκη, μπορεί να προβεί στην προσαρμογή των ποσοστώσεων που καθορίζονται σύμφωνα με την παράγραφο 1.

(1) ΕΕ αριθ. L 340 της 18. 12. 1985, σ. 5.

Η προσαρμογή αυτή δεν μπορεί να έχει σαν αποτέλεσμα ποσοστώσεις που υπερβαίνουν τους 25 000 τόνους ανά τρίμηνο για το σύνολο των κατηγοριών μιας επιχείρησης. Επίσης, θα γίνεται κατ' αναλογία προς τις αναφορές και στο βαθμό που η επιχείρηση έχει η ίδια πραγματοποιήσει τις αντίστοιχες παραγωγές και παραδόσεις στην κοινή αγορά.

Για τις επιχειρήσεις που παράγουν προϊόντα μόνο κατηγορίας ΙΙΙ, η προσαρμογή δεν μπορεί να έχει σαν αποτέλεσμα ποσοστώσεις που υπερβαίνουν τους 12 500 τόνους ανά τρίμηνο.

Η ενδιαφερόμενη επιχείρηση πρέπει, κατά τη διάρκεια του τριμήνου, να υποβάλει αίτηση και να προσκομίσει την απόδειξη κάλυψης των ποσοτήτων αυτών, το αργότερο εντός μηνός μετά το τέλος του τριμήνου.

Άρθρο 6

1. Οι παραγωγές και ποσότητες αναφοράς είναι εκείνες που προκύπτουν από την εφαρμογή του άρθρου 6 της απόφασης αριθ. 3485/85/ΕΚΑΧ, συμπεριλαμβανομένων εκείνων που προκύπτουν από την εφαρμογή του άρθρου 4 παράγραφος 5, καθώς και των ανταλλαγών ή/και παραχωρήσεων και των προσαρμογών που εγκρίνονται από την Επιτροπή δυνάμει της ίδιας απόφασης, και υπολογίζονται σε ετήσια βάση, αφού αφαιρεθούν τα προϊόντα της κατηγορίας Ια από τα προϊόντα που προορίζονται να επανελαθούν σε προϊόντα της κατηγορίας Ιβ.

2. Για την επιχείρηση που παράγει μία μόνο κατηγορία προϊόντων υποκείμενων σε ποσοστώσεις ή της οποίας η παραγωγή αναφοράς μιας κατηγορίας υπερβαίνει το 80 % σε σχέση με εκείνη του συνόλου των προϊόντων της που υπόκεινται σε ποσοστώσεις, η σχέση μεταξύ του συνόλου των αναφορών που υπολογίζονται κατ' εφαρμογή του άρθρου 6 της απόφασης αριθ. 3485/85/ΕΚΑΧ και του συνόλου των αντίστοιχων αναφορών όλων των επιχειρήσεων της Κοινότητας δεν μπορεί να είναι μικρότερη από την ίδια σχέση υπολογισμένη το πρώτο τρίμηνο του 1986. Κατά περίπτωση, η Επιτροπή αποφασίζει σχετικά με τις αναγκαίες διορθώσεις.

Άρθρο 7

Σε περιπτώση που, σε κατηγορία προϊόντων, οι ποσοστώσεις, συμπεριλαμβανομένων των προσαρμογών δυνάμει των άρθρων 14 και 14Α, που έχουν καθορισθεί για μια επιχείρηση κατά τη διάρκεια τριμήνου είναι τέτοιες ώστε η αναλογία των ποσοστώσεων αυτών ως προς το σύνολο των ποσοστώσεων που έχουν καθορισθεί στην Κοινότητα για την ίδια αυτή κατηγορία, συμπεριλαμβανομένων των προσαρμογών που αναφέρονται ανωτέρω, είναι μικρότερο κατά ποσοστό 1 % σε σχέση με τις ποσοστώσεις που έχουν υπολογιστεί για το ίδιο τρίμηνο σύμφωνα με το άρθρο 6, αντίστοιχα για την επιχείρηση αυτή και για το σύνολο της Κοινότητας, και τούτο επί δύο διαδοχικά τρίμηνα, η Επιτροπή λαμβάνει τα αναγκαία μέτρα ώστε η απώλεια αυτή να μην υπερβαίνει το 1 % κατ' ανώτατο όριο, στο μέτρο που, για το σύνολο των κατηγοριών που παράγει, η επιχείρηση αυτή έχει επίσης υποστεί σχετική απώλεια ύψους 1 % τουλάχιστον.

Η Επιτροπή καθορίζει με γενική απόφαση τους όρους και τα κριτήρια για την εφαρμογή της παρούσας διάταξης.

Άρθρο 8

1. Η Επιτροπή καθορίζει, κάθε τρίμηνο, περίπου έξι εβδομάδες πριν από την έναρξη του τριμήνου, τα ποσοστά μειώσεως για τον καθορισμό των ποσοστώσεων παραγωγής, καθώς και του τμήματος των ποσοστώσεων αυτών που είναι δυνατόν να διατεθεί στην κοινή αγορά. Το αργότερο μέσα στην πρώτη εβδομάδα του δεύτερου μήνα του εν λόγω τριμήνου, η Επιτροπή μπορεί να τροποποιήσει αυτά τα ποσοστά μειώσεως λαμβάνοντας υπόψη την εξέλιξη της κατάστασης της αγοράς.

2. Για το δεύτερο τρίμηνο του 1988, τα τμήματα ποσοστώσεων που είναι δυνατόν να παραδίδονται στην κοινή αγορά θα καθορίζονται σε επίπεδο κατά 2 % ανώτερο σε σχέση με εκείνο που αντιστοιχεί στην εκτίμηση της ζήτησης.

3. Η Επιτροπή ανακοινώνει σε κάθε επιχείρηση την παραγωγή της και τις ποσότητες αναφοράς, καθώς και τις ποσοστώσεις παραγωγής της και για το τμήμα των ποσοστώσεων που είναι δυνατόν να διατεθεί στην κοινή αγορά.

4. Αν μια επιχείρηση διακόψει την παραγωγή της κατά τη διάρκεια ενός τριμήνου, η Επιτροπή αναστέλλει τη χορήγηση ποσοστώσεων από την αρχή του επόμενου τριμήνου. Οι ποσοστώσεις και τα τμήματα των ποσοστώσεων που δεν χρησιμοποιήθηκαν για την παραγωγή ή για παραδόσεις δεν είναι δυνατόν να ανταλλαγούν ή να παραχωρηθούν. Αν πρόκειται για προσωρινή διακοπή της λειτουργίας, αυτή η αναστολή αίρεται από τη στιγμή της επαναλειτουργίας και συνεπάγεται τη χορήγηση ποσοστώσεων, το ύψος των οποίων είναι ανάλογο προς το υπόλοιπο του τρέχοντος τριμήνου.

5. Αν η κυριότητα επί μιας εγκατάστασης (εργοστασίου ή επιχείρησης) μεταβληθεί, μεταβιβάζονται στο νέο ιδιοκτήτη οι παραγωγές και ποσότητες αναφοράς που ίσχυαν για την εγκατάσταση αυτή, καθώς και οι αντίστοιχες ποσοστώσεις, με την επιφύλαξη των διατάξεων της παραγράφου 6.

Απαγορεύεται να παρακαμφθεί η μεταβίβαση αυτή με πώληση, ανταλλαγή ή παραχώρηση.

Αν πρόκειται για παραχώρηση εγκατάστασης που παράγει τις κατηγορίες Ια και Ιβ, η Επιτροπή λαμβάνει τα αναγκαία μέτρα ώστε να παραμείνει αμετάβλητο το σύνολο της παραγωγής καθεμιάς των κατηγοριών Ια και Ιβ που διατίθενται στην αγορά.

6. Αν μια εταιρεία υπό πτώχευση, πτωχευτικό συμβιβασμό ή παρόμοιο καθεστώς συνεχίζει την παραγωγική της δραστηριότητα, η Επιτροπή προβαίνει στη διαπίστωση ότι έχει επέλθει αναδιάρθρωση σε επαρκή βαθμό. Κατά περίπτωση, μπορεί για το σκοπό αυτό να μειώνει ή να διατηρεί αμετάβλητες τις ποσότητες αναφοράς της εν λόγω επιχείρησης ή της επιχείρησης που έχει αναλάβει τις δραστηριότητες της τελευταίας.

Άρθρο 9

Η Επιτροπή, καθορίζοντας το ποσοστό μειώσεως, δημιουργεί, κάθε τρίμηνο, απόθεμα που ανέρχεται σε 3 % το πολύ της συνολικής ζήτησης χάλυβα.

Το απόθεμα αυτό χρησιμεύει κατ' αρχήν για τη χορήγηση πρόσθετων ποσοστώσεων σύμφωνα με το άρθρο 14. Το υπόλοιπο δύναται να χρησιμοποιηθεί για την εφαρμογή του άρθρου 14Α. Άρθρο 10

1. Όσον αφορά τα προϊόντα της κατηγορίας Ια, τα οποία χρησιμοποιούνται σε κατάσταση θερμής ελάσεως για την παραγωγή εντός της Κοινότητας συγκολλημένων σωλήνων διαμέτρου μικρότερης ή ίσης προς 406,4 mm, οι επιχειρήσεις μπορούν να αυξήσουν τις ποσοστώσεις τους και τα τμήματα των ποσοστώσεων που μπορούν να διατεθούν στην κοινή αγορά μέχρις ύψους 5 000 τόνων ανά τρίμηνο ή, ανάλογα με την περίπτωση, μέχρι 30 % της ποσότητας των εν λόγω προϊόντων που περιλαμβάνεται στα τμήματα των ποσοστώσεων που μπορούν να διατεθούν στην κοινή αγορά. Η τελευταία αυτή ποσότητα αντιστοιχεί στο τμήμα των παραδόσεων που προορίζονται για την παραγωγή στην Κοινότητα των σωλήνων αυτών από το σύνολο των κοινοτικών παραδόσεων της κατηγορίας Ια κατά την περίοδο των δώδεκα καλύτερων μηνών που αναφέρονται στο άρθρο 8 παράγραφος 1 της απόφασης αριθ. 2177/83/ΕΚΑΧ της Επιτροπής (1).

Η επιχείρηση μπορεί να προβεί στην αύξηση αυτή μόνον εφόσον θα προσκομίσει, το αργότερο σε διάστημα ενός μηνός μετά το σχετικό τρίμηνο, την απόδειξη της χρησιμοποίησης των αντίστοιχων παραδόσεων για τους προβλεπόμενους σκοπούς.

Μετά από δεόντως αιτιολογημένη αίτηση μιας επιχείρησης, η Επιτροπή μπορεί να προσαρμόσει σε ανώτερο ύψος τις ποσοστώσεις και τα τμήματα των ποσοστώσεων που μπορούν να διατεθούν στην κοινή αγορά. Η Επιτροπή μπορεί να εξαρτήσει τη χορήγηση της προσαρμογής αυτής από την προσκόμιση, εκ μέρους της ενδιαφερόμενης επιχείρησης και με επιβάρυνση της τελευταίας, έκθεσης που συντάσσεται από εντολοδόχο εταιρεία διαχείρισης και με την οποία βεβαιώνεται η παραλαβή των αρχικών προϊόντων της επιχείρησης αυτής από τον ή τους πελάτες σωληνοπαραγωγούς, καθώς και η πραγματική χρησιμοποίησή τους για τη σχετική παραγωγή.

2. Μετά από δεόντως αιτιολογημένη αίτηση της επιχείρησης και εφόσον τα ειδικά προϊόντα αντιπροσωπεύουν σε τόνους το 50 % τουλάχιστον της παραγωγής της στην ή στις εν λόγω κατηγορίες, η Επιτροπή μπορεί να προσαρμόσει τις ποσοστώσεις και τα τμήματα των ποσοστώσεων που μπορούν να διατεθούν στην κοινή αγορά αν:

- οι κύλινδροι είναι ιδιοκτησία του καταναλωτή και το προϊόν προορίζεται για τον ιδιοκτήτη του,

- το προϊόν προορίζεται να διατεθεί στον καταναλωτή βάσει διπλώματος ευρεσιτεχνίας,

- δεν είναι λογικά δυνατόν να επιβληθεί στον καταναλωτή να χρησιμοποιεί τα προϊόντα άλλων επιχειρήσεων.

Άρθρο 11

1. Επιτρέπεται η κατά 5 % υπέρβαση ανά ποσόστωση παραγωγής και ανά τμήμα της εν λόγω ποσοστώσεως που μπορεί να διατεθεί στην κοινή αγορά. Εντούτοις, η παραγωγή και το τμήμα της παραγωγής που μπορεί να διατεθεί στην κοινή αγορά, του συνόλου των κατηγοριών των προϊόντων, δεν μπορεί να υπερβεί το άθροισμα των ποσοστώσεων παραγωγής και του τμήματος των εν λόγω ποσοστώσεων που μπορεί να διατεθεί στην κοινή αγορά, που καθορίζονται για καθεμία από τις εν λόγω κατηγορίες.

2. Όσον αφορά τις επιχειρήσεις των οποίων η παραγωγή ανήκει σε μία μόνο κατηγορία ή των οποίων η παραγωγή αναφοράς μιας κατηγορίας αντιπροσωπεύει τουλάχιστον το 80 % της συνολικής παραγωγής αναφοράς των προϊόντων που αναφέρονται στο άρθρο 4, επιτρέπεται, στο πλαίσιο της ποσόστωσης παραγωγής της εν λόγω κατηγορίας, η κατά 5 % υπέρβαση του τμήματος της ποσόστωσης παραγωγής τους που μπορεί να διατεθεί στην κοινή αγορά. Η ανοχή αυτή δεν συμψηφίζεται με αυτή της παραγράφου 1.

3. α) Οι επιχειρήσεις που δεν έχουν εξαντλήσει τις ποσοστώσεις παραγωγής τους ή το τμήμα των ποσοστώσεων που μπορεί να διατεθεί στην κοινή αγορά, έχουν τη δυνατότητα να τις μεταφέρουν, για την ίδια κατηγορία προϊόντος, στο επόμενο τρίμηνο, μέχρι ποσοστού 10 % των ποσοστώσεων ή του τμήματος των ποσοστώσεων. Για τα προϊόντα για τα οποία υφίσταται ενδεχομένως υποχρέωση τήρησης των ελάχιστων τιμών, η Επιτροπή μπορεί να επιτρέψει σημαντικότερη μεταφορά, μετά από δεόντως αιτιολογημένη αίτηση της επιχείρησης.

β) Επιτρέπονται οι μεταφορές, στο ίδιο ποσοστό, από το τέταρτο τρίμηνο του 1987 στο πρώτο τρίμηνο του 1988 για τα προϊόντα των κατηγοριών Ια, Ιβ, ΙΙ και ΙΙΙ.

γ) Επιτρέπεται η καθολική μεταφορά για το μη χρησιμοποιούμενο τμήμα των πρόσθετων ποσοστώσεων και τμημάτων των ποσοστώσεων που καθορίζονται κατά τον τελευταίο μήνα του τέταρτου τριμήνου του 1987 για τα προϊόντα των κατηγοριών Ια, Ιβ, ΙΙ και ΙΙΙ.

δ) Σε περίπτωση κατά την οποία μια επιχείρηση δεν έχει πραγματοποιήσει τις ποσοστώσεις παραγωγής της κατά το αντίστοιχο τρίμηνο, η Επιτροπή μπορεί, εφόσον η απιχείρηση αποδείξει ότι αυτό οφείλεται σε λόγους ανωτέρας βίας ή σε διακοπή της λειτουργίας για επιδιόρθωση διαρκείας τεσσάρων τουλάχιστον διαδοχικών εβδομάδων, να επιτρέψει στην επιχείρηση τη μεταφορά του συνόλου των ποσοστώσεων που δεν έχουν χρησιμοποιηθεί.

ε) Σε περίπτωση κατά την οποία μια επιχείρηση δεν υπολογίζει να πραγματοποιήσει τις ποσοστώσεις της κατά το αντίστοιχο τρίμηνο, η Επιτροπή δύναται, υπό τους όρους που αναφέρονται στο στοιχείο δ) να επιτρέψει στην επιχείρηση να χρησιμοποιήσει προκαταβολικά τις ποσοστώσεις του επόμενου τριμήνου για ποσό ίσο με το 20 %, κατ' ανώτατο όριο, των ποσοστώσεων του τρέχοντος τριμήνου.

4. Οι επιχειρήσεις έχουν τη δυνατότητα, μετά από προηγούμενη δήλωση καθεμιάς από τις ενδιαφερόμενες επιχειρήσεις στην Επιτροπή και κατά τη διάρκεια του τρέχοντος τριμήνου, να προβεί με άλλες επιχειρήσεις σε ανταλλαγές ή πωλήσεις ποσοστώσεων ή τμημάτων των ποσοστώσεων που μπορούν να διατεθούν στην κοινή αγορά και αφορούν το ίδιο αυτό τρίμηνο.

5. Οι παραδόσεις για τις οποίες μία επιχείρηση δεν προσκομίζει απόδειξη εξαγωγής εκτός του κοινοτικού εδάφους θεωρούνται ότι πραγματοποιήθηκαν στο εσωτερικό της κοινής αγοράς.

Η απόδειξη της εν λόγω εξαγωγής είναι δυνατόν να παρασχεθεί ιδίως με:

α) αντίγραφο, σφραγισμένο από το τελωνειακό γραφείο εξαγωγής, του κοινοτικού εντύπου δηλώσεως εξαγωγής «ΕΚ», που επισυνάπτεται στην απόφαση 87/267/ΕΟΚ του Συμβουλίου (1) σε περίπτωση εξαγωγών προς τις χώρες ΕΖΕΣ, ή του κοινοτικού εντύπου δηλώσεως εξαγωγής «ΕΧ», που προβλέπεται από τον κανονισμό (ΕΟΚ) αριθ. 1900/85 του Συμβουλίου (2) σε περίπτωση εξαγωγών προς τις υπόλοιπες τρίτες χώρες·

β) τα εμπορικά έγγραφα σχετικά με τις οδηγίες αποστολής των εν λόγω προϊόντων και της μεταφοράς τους, ιδίως αντίγραφο των εντολών φορτώσεως επί πλοίων, των φορτωτικών θαλάσσιων μεταφορών, των συμβολαίων ναυλώσεως για ποτάμιες μεταφορές, των φορτωτικών σιδηροδρομικών ή οδικών μεταφορών.

6. Η παραγωγή φαρδιών ταινιών θερμής ελάσεως μιας επιχείρησης που, σε δεδομένο τρίμηνο, δεν υπάγεται στην κατηγορία Ια πρώτη και δεύτερη περίπτωση, θεωρείται, κατά την έννοια της παρούσας απόφασης, παραγωγή ρόλων που προορίζονται για επανέλαση ή για άλλες μετατροπές μέσα στην επιχείρηση.

Η ανωτέρω παραγωγή φαρδιών ταινιών θερμής ελάσεως η οποία προορίζεται, κατά τα επόμενα τρίμηνα, για άμεση χρήση, εξαγωγή, επανέλαση ή άλλες μετατροπές σε κοινοτικές επιχειρήσεις, πλην αυτής του παραγωγού, καταλογίζεται στην ποσόστωση παραγωγής της κατηγορίας Ια (πρώτη και και δεύτερη περίπτωση) του παραγωγού αυτού, για τα σχετικά μεταγενέστερα τρίμηνα.

Άρθρο 12

Στις επιχειρήσεις που υπερβαίνουν τις ποσοστώσεις παραγωγής τους ή το τμήμα των ποσοστώσεων αυτών είναι δυνατόν να διατεθεί στην κοινή αγορά, επιβάλλεται πρόστιμο που ανέρχεται, κατά κανόνα, σε 75 ECU ανά τόνο υπερβάσεως.

Στην περίπτωση που η παραγωγή μιας επιχείρησης υπερβαίνει την ποσόστωσή της, κατά 10 % ή περισσότερο, ή στην περίπτωση που μια επιχείρηση έχει ήδη υπερβεί κατά τη διάρκεια προηγούμενου τριμήνου την ή τις ποσοστώσεις της, τα πρόστιμα δύνανται να διπλασιαστούν ανά τόνο. Οι ίδιοι κανόνες ισχύουν και για την υπέρβαση των ποσοτήτων που είναι δυνατόν να διατεθούν στην κοινή αγορά.

Το ποσό του προστίμου είναι αυτοδικαίως τοκοφόρο.

Άρθρο 13

Στην περίπτωση που επιχειρήσεις ή ομάδες επιχειρήσεων που υπόκεινται στο σύστημα των ποσοστώσεων παραγωγής προέβησαν σε συγκέντρωση, χωρισμό ή δημιουργία κοινών επιχειρήσεων μετά την 1η Ιανουαρίου 1984, ή προβαίνουν στη λήψη τέτοιων μέτρων υπό το σύστημα της παρούσας απόφασης, η Επιτροπή λαμβάνει, ανάλογα με την περίπτωση, τα ακόλουθα μέτρα όσον αφορά τις παραγωγές και τις ποσότητες αναφοράς, εξαιρουμένων εκείνων που προκύπτουν από την εφαρμογή του άρθρου 16:

1. Σε περίπτωση συγκεντρώσεων κατά την έννοια του άρθρου 66 της συνθήκης και εφόσον τούτο επιτρέπεται στο πλαίσιο αυτό, η παραγωγή αναφοράς και οι ποσότητες αναφοράς συνίστανται από τα ποσά των αναφορών που έχουν υπολογιστεί στο παρελθόν για καθεμία των συγκεντρώσεων επιχειρήσεων. Από τις παραγωγές αναφοράς και τις ποσότητες αναφοράς των συγκεντρωμένων επιχειρήσεων αφαιρείται το τμήμα που αντιστοιχεί στις παραδόσεις, οι οποίες πραγματοποιήθηκαν μεταξύ των επιχειρήσεων αυτών κατά τη διάρκεια της περιόδου αναφοράς και αφορούν προϊόντα που υπόκεινται σε ποσοστώσεις και πρόκειται να μετατραπούν σε άλλα προϊόντα που υπόκεινται σε ποσοστώσεις. Εάν μία από τις συγκεντρωμένες επιχειρήσεις δεν διέθετε αναφορές λόγω των ορίων που καθορίζονται στο άρθρο 4 παράγραφος 3 της γενικής απόφασης που ισχύει τη στιγμή της συγκέντρωσης, εφαρμόζονται οι κανόνες του άρθρου 4 παράγραφος 4.

2. Σε περίπτωση χωρισμού συγκεντρωμένων επιχειρήσεων, οι επιχειρήσεις ανακοινώνουν στην Επιτροπή τη μεταξύ τους κατανομή των παραγωγών και ποσοτήτων αναφοράς που είχαν προηγουμένως καθοριστεί για την ομάδα της οποίας αποτελούσαν μέρος.

Στην περίπτωση που οι επιχειρήσεις μπορούν να συμφωνήσουν ως προς την κατανομή που προβλέπεται ανωτέρω, η Επιτροπή προβαίνει στην κατανομή μεταξύ των επιχειρήσεων των παραγωγών και των ποσοτήτων αναφοράς της ομάδας.

Η Επιτροπή μπορεί να ενεργεί κατά ίδιο τρόπο σε περίπτωση που οι επιχειρήσεις βρίσκονται στη φάση του χωρισμού και εφόσον η συμπεριφορά τους ενδέχεται να διακυβεύσει τη λειτουργία του συστήματος των ποσοστώσεων παραγωγής.

3. Σε περίπτωση που μία ή περισσότερες επιχειρήσεις δημιουργούν νέες ανεξάρτητες επιχειρήσεις και παρέχουν σ' αυτές εγκαταστάσεις που στο παρελθόν αποτελούσαν τμήμα του παραγωγικού εξοπλισμού των αρχικών επιχειρήσεων, οι επιχειρήσεις ανακοινώνουν στην Επιτροπή τη μεταξύ τους κατανομή των παραγωγών και ποσοτήτων αναφοράς που είχαν προηγουμένως καθοριστεί μόνον για τις αρχικές επιχειρήσεις.

4. Η Επιτροπή προβαίνει στις ενδεχομένως αναγκαίες ρυθμίσεις, λαμβάνοντας σαν βάση, ανάλογα με την περίπτωση, τη γνώμη ομάδας εμπειρογνωμόνων.

(1) ΕΕ αριθ. L 208 της 31. 7. 1983, σ. 1.

(1) ΕΕ αριθ. L 134 της 22. 5. 1987, σ. 1.

(2) ΕΕ αριθ. L 179 της 11. 7. 1985, σ. 4.

Άρθρο 14

Εάν, λόγω της έκτασης του ποσοστού μείωσης μιας κατηγορίας προϊόντων που έχει καθοριστεί για ένα τρίμηνο, το σύστημα των ποσοστώσεων δημιουργεί εξαιρετικές δυσκολίες σε κάποια επιχείρηση, η οποία κατά τη διάρκεια των δώδεκα μηνών που προηγούνται του εν λόγω τριμήνου:

- δεν έχει λάβει ενισχύσεις για την κάλυψη απωλειών εκμεταλλεύσεως,

- δεν έχει υποστεί κυρώσεις όσον αφορά τους κανόνες τιμών ή έχει εξοφλήσει πρόστιμα,

η Επιτροπή προβαίνει, για το σχετικό τρίμηνο, σε κατάλληλη προσαρμογή των ποσοστώσεων ή/και των τμημάτων των ποσοστώσεων που μπορούν να διατεθούν στην κοινή αγορά για την ή τις σχετικές κατηγορίες προϊόντων, εφόσον η επιχείρηση υποβάλει σχετική αίτηση κατά τη διάρκεια των έξι πρώτων εβδομάδων του σχετικού τριμήνου, με όλα τα δικαιολογητικά έγγραφα, στις ακόλουθες περιπτώσεις:

1) όταν η παραγωγή αναφοράς του ή των προϊόντων για τα οποία το ποσοστό μειώσεως υπερβαίνει το 30 % αντιπροσωπεύει το 50 % τουλάχιστον του συνόλου των παραγωγών αναφοράς όλων των κατηγοριών προϊόντων που παράγει η επιχείρηση·

2) όταν η ετήσια παραγωγή αναφοράς είναι κατώτερη των 350 000 τόνων και το ποσοστό μειώσεως μιας ή περισσοτέρων κατηγοριών που αντιπροσωπεύουν το 50 % τουλάχιστον του συνόλου των παραγωγών αναφοράς όλων των κατηγοριών προϊόντων που παράγει η επιχείρηση υπερβαίνει το 20 %.

Στην πρώτη περίπτωση οι συμπληρωματικές ποσοστώσεις ή/και τα τμήματα των ποσοστώσεων δεν μπορούν να υπερβούν το ποσό που αντιστοιχεί σε μείωση κατά 25 % του ποσοστού μειώσεως για κάθε κατηγορία των σχετικών προϊόντων και δεν μπορεί να οδηγήσουν σε ποσοστό μειώσεως κατώτερο του 30 %. Η συνολική προσαρμογή για το σύνολο των κατηγοριών των σχετικών προϊόντων δεν μπορεί να υπερβεί τους 25 000 τόνους ανά τρίμηνο.

Στη δεύτερη περίπτωση οι συμπληρωματικές ποσοστώσεις ή/και τα τμήματα των ποσοστώσεων δεν μπορούν να υπερβούν το ποσό που αντιστοιχεί σε μείωση κατά 50 % του ποσοστού μειώσεως για κάθε κατηγορία σχετικών προϊόντων και δεν μπορεί να οδηγήσουν σε ποσοστό μειώσεως κατώτερο του 20 %.

Η Επιτροπή μπορεί να εξαρτήσει τη χορήγηση της προσαρμογής από την προσκόμιση, εκ μέρους της ενδιαφερόμενης επιχείρησης, και με επιβάρυνση της τελευταίας, έκθεσης που συντάσσεται από εντολοδόχο εταιρεία διαχείρισης, με την οποία βεβαιώνεται ότι το σύστημα ποσοστώσεων προκαλεί σ' αυτήν εξαιρετικές δυσκολίες.

Άρθρο 14Α

Η Επιτροπή, μετά από αίτηση επιχείρησης, που υποβάλλεται πριν από το τέλος του πρώτου μήνα του εν λόγω τριμήνου, μπορεί να χορηγεί πρόσθετες ποσοστώσεις στην επιχείρηση αυτή, εφόσον η τελευταία αντιμετωπίζει σοβαρές δυσκολίες λόγω της συνέχισης του συστήματος ποσοστώσεων επί τέσσερα τουλάχιστον τρίμηνα και σε διάστημα έξι διαδοχικών τριμήνων μετά την 1η Ιανουαρίου 1984.

Για το σκοπό αυτό δεν λαμβάνεται υπόψη η απόκτηση ποσοστώσεων που αντικαταστάθηκαν στη σχυνέχεια από την απόκτηση των αντίστοιχων αναφορών.

Οι επιχειρήσεις που επωφελούνται των διατάξεων του άρθρου 14 αποκλείονται από τις διατάξεις του παρόντος άρθρου.

Άρθρο 14Β

1. Η Επιτροπή μπορεί να καθορίσει πρόσθετες ποσοστώσεις στις επιχειρήσεις:

- που έχουν δεχθεί παραγγελίες προς τρίτες χώρες οι οποίες υπερβαίνουν κατά ποσοστό μεγαλύτερο του 10 % το τμήμα της ποσόστωσης που η επιχείρηση δεν έχει δικαίωμα να διαθέσει στην κοινή αγορά,

- που υποβάλλουν σχετική αίτηση συνοδευόμενη από δικαιολογητικά έγγραφα μέσα στις πρώτες έξι εβδομάδες του τριμήνου κατά το οποίο θα πραγματοποιηθεί η εξαγωγή, και

- που δεν έχουν υποστεί κυρώσεις, όσον αφορά τους κανόνες τιμών, ή έχουν εξοφλήσει οφειλόμενα πρόστιμα.

2. Εφόσον η Επιτροπή διαπιστώσει ότι οι παραγγελίες αυτές είναι προς το συμφέρον της Κοινότητας, η Επιτροπή καθορίζει, για τις επιχειρήσεις αυτές, πρόσθετες ποσοστώσεις που αντιστοιχούν στην ποσότητα που υπερβαίνει το κατώτερο όριο που αναφέρεται στην παράγραφο 1 πρώτη περίπτωση. Το σύνολο των προσαρμογών αυτών δεν μπορεί να υπερβεί, ανά τρίμηνο, τον μέσο τριμηνιαίο όρο του συνόλου των τμημάτων των ποσοστώσεων που δεν μπορούν να διατεθούν στην κοινή αγορά για όλες τις επιχειρήσεις και που δεν είχαν χρησιμοποιηθεί κατά τα τέσσερα προηγούμενα τρίμηνα. Στην περίπτωση που ο μέσος όρος των εν λόγω τμημάτων των μη χρησιμοποιημένων ποσοστώσεων δεν επαρκεί για να ικανοποιηθεί το σύνολο των αυξήσεων αυτών, η Επιτροπή μειώνει τις αυξήσεις αυτές αναλογικά.

3. Οι επιχειρήσεις οφείλουν να διαβιβάζουν στην Επιτροπή, σε προθεσμία τριών μηνών από την εξαγωγή, εκτός από τις αποδείξεις εξαγωγής που αναφέρονται στο άρθρο 11 παράγραφος 6, τα αντίγραφα των εντύπων εισαγωγής της τρίτης χώρας προορισμού. Οι παραδόσεις για τις οποίες η επιχείρηση δεν προκομίζει την εν λόγω απόδειξη εξαγωγής θεωρείται ότι έχουν γίνει στο εσωτερικό της κοινής αγοράς, και η Επιτροπή προβαίνει στη σχετική διόρθωση της απόφασής της. Άρθρο 15

Μετά από προηγούμενη αίτηση των ενδιαφερομένων επιχειρήσεων, η Επιτροπή μπορεί να επιτρέψει τις ανταλλαγές, πωλήσεις ή παραχωρήσεις του συνόλου ή μέρους των παραγωγών και ποσοτήτων αναφοράς, εφόσον οι εγκαταστάσεις που αντιστοιχούν στις μεταφερόμενες αναφορές έχουν κλείσει οριστικά ή έχουν πωληθεί και μεταφερθεί σε τρίτη χώρα μετά την 1η Ιανουαρίου 1980.

Η Επιτροπή μπορεί επίσης, μετά από προηγούμενη αίτηση των ενδιαφερόμενων επιχειρήσεων, να επιτρέψει ανταλλαγές, πωλήσεις ή παραχωρήσεις του συνόλου ή μέρους των παραγωγών και ποσοτήτων αναφοράς στο πλαίσιο των σχεδίων αναδιάρθρωσης που έχει εγκρίνει.

Στην περίπτωση που μια επιχείρηση επιθυμεί να προβεί σε ανταλλαγές ή παραχωρήσεις παραγωγών προϊόντων που υπάγονται στο σύστημα ποσοστώσεων και που προορίζονταν προηγουμένως για εσωτερική μεταποίηση με άλλη επιχείρηση, η Επιτροπή μπορεί να καθορίσει για εκείνη τις αναγκαίες αναφορές για να καταστήσει δυνατές τις εν λόγω ανταλλαγές ή παραχωρήσεις, με την προϋπόθεση ότι αυτό δεν θα προκαλέσει αύξηση της παραγωγής.

Οι κανόνες αυτοί εφαρμόζονται υπό τον όρο ότι η επιχείρηση δεν τυγχάνει ενισχύσεων που δεν είναι σύμφωνες με τους ισχύοντες κοινοτικούς κανόνες.

Εφαρμόζονται επίσης στην περίπτωση μετατροπής μιας εγκατάστασης κατά τρόπο ώστε η παραγωγική δυναμικότητα μιας κατηγορίας να μεταβάλλεται οριστικά σε ποσοστό μεγαλύτερο από 20 %.

Άρθρο 15Α

1. Η Επιτροπή μπορεί να προβεί σε μείωση των ποσοστώσεων μιας επιχείρησης, εφόσον διαπιστώνει ότι η εν λόγω επιχείρηση έχει επωφεληθεί από ενισχύσεις που δεν είναι σύμφωνες προς τους ισχύοντες κοινοτικούς κανόνες ή ότι δεν έχουν τηρηθεί οι όροι οι σχετικοί με την έγκριση των ενισχύσεων.

Μία τέτοια διαπίστωση εξαιρεί την επιχείρηση από τη δυνατότητα προσαρμογής δυνάμει των άρθρων 7, 14, 14Α και 16.

2. Επίσης, μια επιχείρηση δεν μπορεί να επωφεληθεί, κατά τη διάρκεια ενός τριμήνου, από προσαρμογή δυνάμει των άρθρων 7, 14, 14Α και 16 αν έχει υποστεί κυρώσεις βάσει των συστημάτων ποσοστώσεων σε διάστημα δώδεκα μηνών πριν από το τρίμηνο, εκτός αν έχει εξοφλήσει τα οφειλόμενα πρόστιμα.

Άρθρο 16

Αν η Επιτροπή διαπιστώσει, μετά από αίτηση επιχείρησης της οποίας οι εγκαταστάσεις βρίσκονται στην Ελλάδα ή στην Ιρλανδία, ότι το σύστημα ποσοστώσεών της προκαλεί εξαιρετικές δυσκολίες, έτσι ώστε να εμποδίζεται η προσαρμογή της στην κατάσταση που προκύπτει από τη διαρθρωτική εξέλιξη που σημειώνεται στην οικονομία των εν λόγω κρατών μελών, προβαίνει στην κατάλληλη τροποποίηση των ποσοστώσεων ή τμημάτων ποσοστώσεων που μπορούν να παραδίδονται στην κοινή αγορά για την εν λόγω επιχείρηση και τα εν λόγω προϊόντα, με την επιφύλαξη ότι η εν λόγω επιχείρηση δεν έχει υποστεί κυρώσεις για μη τήρηση των κανόνων με τις τιμές ή έχει εξοφλήσει τα οφειλόμενα πρόστιμα.

Άρθρο 17

1. Επιτρέπεται στις επιχειρήσεις να μετατρέπουν κάθε τρίμηνο, για κατηγορία προϊόντων που καθορίζεται από τις ίδιες και σύμφωνα με τη σχέση 1: 0,85, ένα μέρος της διαφοράς μεταξύ της ποσόστωσης παραγωγής που προκύπτει από την παραγωγή αναφοράς και του τμήματος της ποσόστωσης που προκύπτει από την ποσότητα αναφοράς που μπορεί να παραδοθεί στην κοινή αγορά, σε ποσοστώσεις που μπορούν να παραδίδονται μέσα στην κοινή αγορά. Το τμήμα αυτό δεν μπορεί να υπερβαίνει το 30 %, όταν η σχέση των ποσοτήτων αναφοράς προς την παραγωγή αναφοράς για όλα τα προϊόντα που διέπονται από το σύστημα ποσοστώσεων είναι μικρότερη κατά περισσότερο από 15 ποσοστιαίες μονάδες από την αντίστοιχη μέση τιμή όλων των επιχειρήσεων. Δεν μπορεί να υπερβαίνει το 15 % όταν η εν λόγω σχέση είναι μικρότερη κατά περισσότερο από 5 ποσοστιαίες μονάδες από την αντίστοιχη μέση τιμή, και το 5 % όταν η ίδια σχέση είναι μικρότερη από ό,τι στην προηγούμενη περίπτωση. Η μέση τιμή όλων των επιχειρήσεων για όλες τις ομάδες προϊόντων ανέρχεται σε 73 %.

2. Οι επιχειρήσεις που κάνουν χρήση της δυνατότητας που τους παρέχεται στην παράγραφο 1 πρέπει να ενημερώνουν σχετικά την Επιτροπή πριν από το τέλος του αντίστοιχου τριμήνου.

Άρθρο 18

1. Αν προκληθούν ριζικές αλλαγές στην αγορά σιδήρου και χάλυβα ή αν η εφαρμογή της παρούσας απόφασης προσκρούει σε απρόβλεπτες δυσχέρειες, η Επιτροπή προβαίνει με γενική απόφαση στις αναγκαίες τροποποιήσεις.

2. Με την επιφύλαξη της εφαρμογής του άρθρου 58 παράγραφος 3 της συνθήκης, η παρούσα απόφαση εφαρμόζεται από την 1η Ιανουαρίου μέχρι τις 30 Ιουνίου 1988.

3. Οι διατάξεις σχετικά με το σύστημα ποσοστώσεων παραγωγής δεν εφαρμόζονται στις επιχειρήσεις της Ισπανίας και της Πορτογαλίας.

Άρθρο 19

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων. Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.

Βρυξέλλες, 6 Ιανουαρίου 1988.

Για την Επιτροπή

Karl-Heinz NARJES

Αντιπρόεδρος